10.5. Undermenyen «Python-Fu»
| 10. Menyen «Filter» |

### 10.5. Undermenyen «Python-Fu»

Figur 15.201. Undermenyen «Python-Fu»

Normalt inneheld denne undermenyen bare Python-Fu-konsollen slik som på biletet.

Python-Fu er ei samling av Pythonmodular som blir brukte i samband med libgimp for å skrive programtillegg («plug-ins») for GIMP.

#### 10.5.1. Aktivering av undermenyen

- Du har tilgang til dette menyinnslaget på biletmenyen via Filter → Python-Fu

#### 10.5.2. Python-Fu-konsollen

Python-Fu-konsollen er eit dialogvindauge som køyrer eit «Python shell», dvs. eit Python tolkeprogram. Konsollen bruker rutiner frå det interne GIMP-biblioteket libgimp.

Du kan bruke Python-Fu-konsollen for å teste ut Python-kommandoane interaktivt.

Konsollen inneheld eit stort hovudvindauge for inn- og uttdata der du kan skrive Python-kommandoar. Når du skriv inn ein Python-kommando i innskrivingsboksen og trykker på Enter-tasten vil kommandoen bli handtert av Python og både kommandoen du skreiv inn og returverdien for denne bli skriven ut i hovudvindauget, eventuelt ei feilmelding dersom det er feil i kommandoen.

Figur 15.202. Python-Fu-konsollen

Knappane i Python-Fu-konsollen

Lagra

  Eit trykk på denne knappen vil lagra innhaldet i hovudvindauget, altså inn- og utdata frå Python-Fu-konsollen, inklusive «`>>>`»-teikna).

Tøm

  Trykk på denne knappen for å fjerna innhaldet i hovudvindauget. Innhaldet forsvinn for alltid og kan ikkje hentast inn igjen på noen måte.

Bla gjennom («Browse»)

  Klikk på denne knappen for å opna prosedyrelesaren med ein ekstra knapp Bruk nedst i vindauget.

  Når du trykker på knappen Bruk i prosedyrelesaren vil det bli limt eit oppkall til den valde prosedyren inn i konsollvindauget som ein Python-kommando:

  Innskrive PDB-prosedyre

  Du må nå bare bytte ut parameternamna (her: «width», «height» og «type») med høvelege verdiar, for eksempel

      image = pdb.gimp_image_new(400, 300, RGB)

  Trykk deretter Enter for å køyre kommandoen.

  Du må, bruke konstantane du finn i omtalen av prosedyreparametra, f. eks. «RGB-IMAGE» eller «OVERLAY-MODE». Hugs at du må erstatte bindestrekar («-») med understrekar («_»): `RGB_IMAGE`, `OVERLAY_MODE`.

  | Tips
  Python-Fu er ikkje avgrensa til å kalle opp prosedyrar frå PDB, (GIMP sitt prosedyrearkiv). For å lage eit nytt biletobjekt som det i eksemplet ovanfor, kan du også skrive
                    image = gimp.Image(width, height, type)
  (med aktuelle verdiar for «width», «height» og «type»).

Lukk

  Trykk på denne knappen for å lukke konsollen.

10.4. Tilbakestill alle filtra |  | 10.6. Undermenyen «Script-Fu»